**pretutindeni**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRETUTINDENI

tu trecuseși de mult în lucruri

și ele se purtau după asemănarea ta

îți purtau adierea și farmecul

și suferința

în lăuntrul lor

în culorile lor

în esența lor

și după ce toate lucrurile și toate păsările

și pădurile pe care le priviseși

își luaseră seva din trecerea ta

pe pământ

purtându-te în toate formele și

metamorfozele lor

eu nu mai trebuia să te am alături

trebuia doar să privesc în

jurul meu

și să te iubesc pretutindeni